प्रदेश के राजस्व मंत्री उमाशंकर गुप्ता ने बुधवार को इंदौर के ब्रिलियंट कन्‍वेंशन सेंटर में ‘मुख्यमंत्री संबल योजना’ के तहत ऊर्जा विभाग के कार्यक्रम को संबोधित किया| राजस्व मंत्री ने कहा कि प्रदेश सरकार ने प्रदेश में 80 लाख विद्युत उपभोक्ता परिवार के 5 हजार करोड़ रूपये के बिजली बिल मांफ कर दिये हैं और 03 हजार करोड़ ऊर्जा विभाग को भुगतान कर दिया गया है। इसी प्रकार प्रदेश में 88 लाख विद्युत उपभोक्ता परिवार अब मात्र 200 रूपये प्रतिमाह बिजली बिल चुकाएंगे।